

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

23 հուլիսի 2020 թվականի N 1236 - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱ­ԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻՆ ԱՄՐԱՑՎԱԾ՝ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՆԱԽ­ԿԻՆ ՀԱՆՐԱԿԱՑԱՐԱՆԱՅԻՆ ԲՆԱԿԵԼԻ ՏԱՐԱԾՔՆԵՐՈՒՄ, ԱՅԴ ԹՎՈՒՄ՝ ՆԱԵՎ ՈՒՍՈՒՑՉԻ ՏՆԵՐՈՒՄ, ԲՆԱԿԵԼԻ ՇԵՆՔԵՐՈՒՄ ՀԱՇՎԱՌՎԱԾ ԵՎ ՓԱՍՏԱՑԻ ԲՆԱԿ­ՎՈՂ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՆԵՐԻՆ ՆՈՒՅՆ ՇԵՆ­ՔԵՐՈՒՄ ԱՌԿԱ ԱԶԱՏ ԿԱՄ ԱԶԱՏՎԱԾ ԲՆԱԿԵԼԻ ՏԱՐԱԾՔՆԵՐԸ ՈՐՊԵՍ ԲՆԱԿԱՐԱՆԱՅԻՆ ՊԱՅՄԱՆՆԵՐԻ ԲԱՐԵԼԱՎՈՒՄ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՏԿԱՑՆԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ

-----------------------------------------------------------------------------------------------------------------------

Հիմք ընդունելով «Պետական գույքի կառավարման մասին» Հայաստանի Հանրա­պետության օրենքի 6-րդ հոդվածի 1-ին մասի 1-ին կետի պահանջը՝ Հայաստանի Հանրա­պե­տու­թյան կառավարությունը ո ր ո շ ու մ է.

1. Հաստատել Հայաստանի Հանրապետության տարածքային կառավարման և ենթա­կառուցվածքների նախարարության պետական գույքի կառավարման կոմիտեին ամրաց­ված՝ պետական սեփականություն հանդիսացող նախկին հանրակացարանային տարածք­նե­րում, այդ թվում՝ նաև ուսուցչի տներում, բնակելի շենքերում հաշվառված և փաստացի բնակվող Հայաստանի Հանրապետության քաղաքացիներին նույն շենքերում առկա ազատ կամ ազատված բնակելի տարածքները որպես բնակարանային պայմանների բարե­լավում օգտագործման իրավունքով հատկացնելու կարգը՝ համաձայն հավելվածի։

2. Պետական սեփականություն հանդիսացող նախկին հանրակացարաններում, այդ թվում՝ նաև ուսուցչի տներում, բնակելի շենքերում (այսուհետ՝ հանրակացարանային տարածք) հաշվառված և փաստացի բնակվող Հայաստանի Հանրապետության քաղաքա­ցի­ներին նույն շենքերում առկա ազատ կամ ազատված բնակելի տարածքը որպես բնա­կարանային պայմանների բարելավում օգտագործման իրավունքով հատկացնելու գործըն­թացը կանոնակարգելու նպատակով ստեղծել միջգերատեսչական հանձնաժողով՝ կազ­մում ընդգրկելով ներկայացուցիչների Հայաստանի Հանրապետության տարածքային կառավարման և ենթա­կառուցվածքների նախարարության պետական գույքի կառավար­ման կոմիտեից (այսուհետ՝ կոմիտե) (հանձնաժողովի նախագահ, երկու անդամ, որոնցից մեկը հանձնաժողովի նա­խա­գահի հանձնարարությամբ պետք է կատարի հանձնաժողովի քարտուղարի պարտա­կա­նությունները), Հայաստանի Հանրապետության տարածքային կառավարման և ենթա­կառուցվածքների նախարարությունից ու Հայաստանի Հանրա­պետության աշխատանքի և սոցիալական հար­ցերի նախարարությունից, Հայաստանի Հանրապետության տարածքային կառավար­ման և ենթակառուցվածքների նախարա­րության միգրացիոն ծառայությունից, կադաստրի կոմիտեից, Հայաստանի Հանրապե­տու­թյան ոստիկանության անձնագրային և վիզա­ների վարչությունից։

3. Սահմանել, որ կոմիտեին ամրացված պետական սեփականություն հանդիսացող հանրակացարանային տարածքներում առկա ազատ կամ ազատված բնակելի տարածքը սույն որոշման 1-ին կետով հաստատված կարգի դրույթներով սահմանված պայմաններով չզբաղեցնելու դեպքում կոմիտեն տվյալ հանրակացարանային ազատ բնակելի տա­րածքի վերաբերյալ տեղեկատվությունը ներկայացնում է Հայաստանի Հանրապետության աշխա­տանքի և սոցիալական հարցերի նախարարությանը՝ Հայաստանի Հանրապետության կառավարության  2015 թվականի սեպտեմբերի 10-ի N 1069-Ն որոշմամբ սահմանված պահանջներին համապատասխանող անձանց սահմանված կարգով տրամադրելու համար:

4. Կոմիտեի նախագահին՝ կոմիտեին ամրացված պետական սեփականություն հանդիսացող հանրակացարանային տարածքներում ազատ կամ ազատված բնակելի տարածքի վերաբերյալ տեղեկատվությունն ազատ տարածքի առաջանալուց հետո 10 աշխատանքային օրվա ընթացքում տեղադրել կոմիտեի պաշտոնական կայքում, որը պետք է ներառի տեղեկատվություն յուրաքանչյուր տարածքի մակերեսի և դիմումները ներկայացնելու ժամկետի մասին:

5. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

2020 թ. հուլիսի 28



Երևան

Հավելված

ՀՀ կառավարության 2020 թվականի

հուլիսի 23-ի N 1236 - Ն որոշման

Կ Ա Ր Գ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱ­ՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻ­ՏԵԻՆ ԱՄՐԱՑՎԱԾ՝ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՆԱԽԿԻՆ ՀԱՆ­ՐԱԿԱՑԱՐԱՆԱՅԻՆ ԲՆԱԿԵԼԻ ՏԱՐԱԾՔՆԵՐՈՒՄ, ԱՅԴ ԹՎՈՒՄ՝ ՈՒՍՈՒՑՉԻ ՏՆԵՐՈՒՄ, ԲՆԱԿԵԼԻ ՇԵՆՔԵՐՈՒՄ ՀԱՇՎԱՌՎԱԾ ԵՎ ՓԱՍՏԱՑԻ ԲՆԱԿՎՈՂ ՀԱ­ՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՆԵՐԻՆ ՆՈՒՅՆ ՇԵՆՔԵՐՈՒՄ ԱՌԿԱ ԱԶԱՏ ԿԱՄ ԱԶԱՏՎԱԾ ԲՆԱԿԵԼԻ ՏԱՐԱԾՔՆԵՐԸ ՈՐՊԵՍ ԲՆԱԿԱՐԱՆԱՅԻՆ   
 ՊԱՅՄԱՆ­ՆԵՐԻ ԲԱՐԵԼԱՎՈՒՄ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՏԿԱՑՆԵԼՈՒ

1. Սույն կարգով կանոնակարգվում են Հայաստանի Հանրապետության տա­րածքային կառավարման և ենթակառուցվածքների նախարարության (այսուհետ՝ նախա­րարություն) պետական գույքի կառավարման կոմիտեի (այսուհետ՝ կոմիտե) ենթակայու­թյան տակ գտնվող՝ պետական սեփականություն հանդիսացող նախկին հանրակացա­րանային տարածքներում (բացառությամբ նախարարության միգրացիոն ծառայության «Հանրակացարաններ» պետական ոչ առևտրային կազմակերպությանը հանձնված (սպա­սարկման ենթակա հանրակացարանների), այդ թվում՝ նաև ուսուցչի տներում, բնակելի շենքերում (այսուհետ՝ հանրակացարանային բնակելի տարածք) հաշվառված և փաս­տացի բնակվող Հայաստանի Հանրապետության քաղաքացիներին նույն շենքերում առկա ազատ կամ ազատված բնակելի տարածքները որպես բնակարանային պայմանների բարե­լավում օգտագործման իրավունքով հատկացնելու հետ կապված հարաբերությունները:

2. Բնակարանային պայմանների բարելավումը հանրակացարանային բնակելի տարածքներում հաշվառված և փաստացի բնակվող Հայաստանի Հանրապետության քաղաքացիներին նույն շենքերում ազատ տարածքների առկայության դեպքում լրացուցիչ առանձնացված բնակելի տարածքի հատկացումն է:

3. Սույն կարգի 2-րդ կետով նախատեսվող բնակարանային պայմանների բարե­լավման նպատակով շահառու են համարվում հանրակացարանային բնակելի տարածք­նե­­րում հաշվառված և փաստացի բնակվող Հայաստանի Հանրապետության այն քաղաքա­ցիները, որոնց ընտանիքը բաղկացած է 3 և ավելի անձից։

4. Հանրակացարանային ազատ տարածքներում սույն կարգի 3-րդ կետով սահ­մանված շահառուն իր բնակարանային պայմանների բարելավման նպատակով N 1 ձևին համապատասխան դիմում է ներկայացնում կոմիտե՝ դիմումին կից ներկայացնելով հետևյալ փաստաթղթերը՝

1) անձնագրի պատճենը կամ նույնականացման քարտի պատճենը.

2) ընտանիքի չափահաս անդամների կողմից տրված լիազորագիր (համաձայ­նագիր)` իրենց անունից կոմիտեում հանդես գալու համար.

3) ընտանիքի չափահաս անդամների անձնագրերի պատճենները` հաշվառման էջով կամ նույնականացման քարտերի պատճենները.

4) ընտանիքի անչափահաս անդամների ծննդյան վկայականների կամ անձնա­գրերի պատճենները.

5) տեղեկանք համապատասխան լիազոր պետական մարմնի կողմից տրված` համապատասխան տարածքում հաշվառված լինելու վերաբերյալ.

6) տեղեկանք բնակության վայրից` տվյալ բնակելի տարածքում փաստացի բնակ­վելու վերաբերյալ.

7) տեղեկանք ընտանիքների անապահովության գնահատման համակարգում հաշ­վառված լինելու և անապահովության միավոր ունենալու վերաբերյալ.

8) հաշմանդամություն ունեցող անձի կարգավիճակ ունենալու դեպքում՝ կարգա­վիճակը հավաստող փաստաթուղթ։

5. Շահառուի համապատասխան դիմումը, ըստ ներկայացնելու ժամկետների, կոմիտեի համապատասխան ստորաբաժանման կողմից գրանցվում է հանրակացարա­նային բնակելի տարածքներում հաշվառված և փաստացի բնակվող Հայաստանի Հանրա­պետության քաղաքացիներին որպես բնակարանային պայմանների բարելավման կարիք ունեցողների հաշվառման մատյանում` համաձայն N 2 ձևի:

6. Կոմիտեի համապատասխան ստորաբաժանումը մինչև 10 աշխատանքային օրվա ընթացքում ուսումնասիրում է շահառուի (շահառուների) կողմից ներկայացրած դիմումը (դիմում­երը) ու կից փաստաթղթերը և յուրաքանչյուր շահառուի համար կազմում է փաստաթղթերի փաթեթ:

7. Կոմիտեն սույն կարգի 6-րդ կետով կազմված փաստաթղթերի փաթեթը (փա­թեթները) 2 աշ­խատանքային օրվա ընթացքում տրամադրում է սույն որոշման 2-րդ կետով ստեղծված հանձնաժողովին:

8. Հանձնաժողովը, անհրաժեշտության դեպքում, հանձնաժողովի երեք անդամի մասնակցությամբ տեղում կատարում է ուսումնասիրություններ և կազմում արձանա­գրություն, որը փաստաթղթերի փաթեթների հետ միասին տրամադրում է հանձնաժողովի նախագահին։

9. Հանձնաժողովի նախագահը նիստերը հրավիրում է բնակարանային պայման­ների բարելավման նպատակով ազատ սենյակ կամ տարածք ստանալու մասին անձանց դիմումները, դրանց կցված փաստաթղթերը և ուսումնասիրությունների արձանագրու­թյուն­ները հանձնաժողովի նախագահին ներկայացվելուց հետո՝ 10 աշխատանքային օրվա ընթացքում:

10. Հանձնաժողովի նիստի հրավիրման օրվանից առնվազն 3 աշխատանքային օր առաջ հանձնաժողովի քարտուղարը հանձնաժողովի անդամներին իրազեկում է նիստի հրավիրման տեղի և ժամանակի մասին` նրանց առաքելով համապատասխան նյութերը, որոնք հասցեատիրոջն են տրամադրվում առձեռն կամ էլեկտրոնային կապի միջոցով։

11. Հանձնաժողովի նիստը համարվում է իրավազոր, եթե դրան մասնակցում է հանձնաժողովի անդամների կեսից ավելին:

12. Հանձնաժողովը յուրաքանչյուր հանրակացարանային ազատ տարածքի համար ներկայացված դիմումները քննարկում է առանձին։

13. Հանձնաժողովի որոշումներն ընդունվում են, եթե դրանց օգտին քվեարկել է նիստին մասնակցած անդամների կեսից ավելին: Հանձնաժողովի անդամների ձայների հավասարության դեպքում հանձնաժողովի նախագահի ձայնը վճռորոշ է:

14. Եթե տվյալ տարածքի համար առկա է մեկ դիմում, ապա հանձնաժողովն ընդունում է որոշում տվյալ տարածքը որպես բնակարանային տարածքի բարելավում տրամադրել միակ դիմող շահառուին։

15. Եթե տվյալ տարածքի համար դիմել է մեկից ավելի շահառու, ապա հանձնա­ժողովը շահառուի ընտրությունն իրականացնում է հետևյալ առաջնահերթությամբ՝

1) փաստացի բնակության մակերեսն ընտանիքի մեկ շնչի համար համեմատական տեսանկյունից կազմում է նվազագույնը.

2) ընտանիքների անապահովության գնահատման համակարգում ունի ավելի բարձր անապահովության միավոր.

3) ընտանիքում գերակշռում է անչափահաս երեխաների թիվը.

4) ընտանիքում առկա է հաշմանդամություն ունեցող երեխա.

5) ընտանիքում կա հաշմանդամություն ունեցող անձ և որի հաշմանդամության խումբն ավելի բարձր է։

16. Հանձնաժողովի նիստի ընթացքը հանձնաժողովի քարտուղարի կողմից արձա­նագրվում է, և կայացված որոշումներն արձանագրության հետ միասին ներկայաց­վում են նիստին մասնակցած անդամների և հանձնաժողովի նախագահի ստորագրմանը։

17. Հանձնաժողովի ընդունած որոշումները հանձնաժողովի նախագահի կողմից ստորա­գրվելուց հետո 3 աշխատանքային օրվա ընթացքում տրամադրվում են շահառուին։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Է. ԱՂԱՋԱՆՅԱՆ



Ձև N 1

Հայաստանի Հանրապետության տարածքային կառավարման

և ենթակառուցվածքների նախարարության

պետական գույքի կառավարման կոմիտեի նախագահ

ԳԱՐԻԿ ՍԱՐԳՍՅԱՆԻՆ

**————————————————————————————————————————————— -**ից (դիմողի անունը, հայրանունը, ազգանունը)

**——————————————————————————————————————————————**

(ծննդյան տարեթիվը, անձը հաստատող փաստաթղթի համարը)

***———————————————————————————————————————————————***(ներկայիս բնակության հասցեն, հեռախոսահամարը)

**Դ Ի Մ ՈՒ Մ**

- ից բնակվում եմ :­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­

(նշել տարեթիվը նշել հանրակացարանային տարածքը)

Խնդրում եմ որպես բնակարանային պայմանների բարելավում ինձ օգտագործման իրավունքով հատկացնել հանրակացարանային ազատ սենյակ կամ տարածք պետական գույքի կառավարման կոմիտեի ենթակայության տակ գտնվող հանրակացարանային բնակելի տարածքից։

————————————————— —— սենյակ, — քառ. մ տարածք:

(տարածքի անվանումը)

Իմ ընտանիքը բաղկացած է անձից:

Դիմող   
 (ստորագրությունը) (անունը, ազգանունը)

------------ ---------------------------------- 202— թ.

(դիմումը ներկայացնելու օրը, ամիսը, տարեթիվը)

Ձև N 2

Հ Ա Շ Վ Ա Ռ Մ Ա Ն Մ Ա Տ Յ Ա Ն

ՀԱՆՐԱԿԱՑԱՐԱՆԱՅԻՆ ԲՆԱԿԵԼԻ ՏԱՐԱԾՔՆԵՐՈՒՄ ՀԱՇՎԱՌՎԱԾ ԵՎ ՓԱՍ­ՏԱՑԻ ԲՆԱԿՎՈՂ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՆԵՐԻՆ ԱՌԿԱ ԱԶԱՏ ՏԱՐԱԾՔՆ ՕԳՏԱԳՈՐԾՄԱՆ ԻՐԱՎՈՒՆՔՈՎ ՈՐՊԵՍ ԲՆԱԿԱՐԱՆԱՅԻՆ ՊԱՅՄԱՆՆԵՐԻ ԲԱՐԵԼԱՎՄԱՆ ԿԱՐԻՔ ՈՒՆԵՑՈՂՆԵՐԻ

|  |  |  |  |  |  |
| --- | --- | --- | --- | --- | --- |
| NN  ը/կ | Անունը, հայրանունը, ազգանունը | Ծննդյան օրը, ամիսը, տարեթիվը | Դիմումին կից ներկայացված  փաստաթղթերը | Բնակության վայրը,  հեռախոսա­համարը | Նշումներ |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |